open-index/open-wikipedia-markdown huggingface dataset:
Nordland

thumb|Nordland in Nôorweegn
**Nordland** (Zuud-Samisch: *Nordlaanten fylhkentjïelte*, Lule-Samisch: *Nordlánda fyllkasuohkan*, Nôord-Samisch: *Nordlándda fyllkasuohkan*) is e fylke (provinsje) van Nôorweegn in de regio Nord-Norge (Nôord-Nôorweegn), woar da 5,2% van de Noorsche bevolkinge weunt. Hoofdstad van de fylke is Bodø.
left|75px

Nordland ligt ip de brêedtegroad van de poolcirkel. 't Grenst an Troms in 't nôordn, Trøndelag in 't zuudn, de Zweedsche län (provinsje) Norrbottens län in ’t ôostn, Västerbottens län in 't zuud-ôostn en den Atlantischn Oceoan (Nôorsche Zêe) in 't westn. Sedert 1995 ligt 't bestier van 't eiland Jan Mayen by Nordland.
## Gemêentn
Nordland is sedert 2020 ingedêeld in 41 gemêentn:
Oblast

'n **Oblast** (Russisch en Oekraïens: область, Wit-Russisch: вобласць of вобласьць,  Tsjechisch en Slovoaks: oblast, Bulgoars: област, Kazachs: облысы of oblısı) is e type van administratieve indêlinge in verschillige landn woaroender Rusland, Oekraïne, Wit-Rusland, Kazachstan, Kirgizië, Bulgareye, Slovakeye. Den oblast is te vergelykn met e provinsje in andere landn. De noame *oblast* komt vôorn in landn met e Sloavische toale en landn die vodien dêel uutmaktegn van de Sovjet-Unie.

Oblastn liggn in 't algemêen êen niveau oender 't nationaal niveau en zyn vôorts oenderverdêeld in districtn (rajongs). 
## Landn met oblastn
* Bulgareye 
* Kazachstan
* Kirgizië
* Oekraïne: Oblastn van Oekraïne
* Rusland: Oblastn van Rusland 
* Wit-Rusland
Finsche Golve

thumb|Ligginge van de Finsche Golve
De **Finsche Golve** (Fins: *Suomenlahti*, Estisch: *Soome laht*, Russisch: Финский залив; *Finskij zaliv*, Zweeds: *Finska viken*) is 't gedêelte van de Baltische Zêe tusschn de zuudkust van Finland en de nôordkust van Estland,  toet Sint-Petersburg in Rusland in 't ôostn, woar dat de riviere de Neva derin uutmoendt. Andere grôte steedn roend de golve zyn Helsinki en Tallinn.

De golve hèt 'n ippervlak van 30.000 km². De lengte (van 't Hanko-schiereiland toet Sint-Petersburg) is 400 km en de brèedte varieert van 70 toet 130 km. De gemiddelde diepte bedroagt 38 meter met e maximum van 115 meter.
Nord-Norge

thumb|Ligginge van Nord-Norge in Nôorweegn
**Nord-Norge** (Nôord-Nôorweegn) is êen van de vuuf grôte geografische regio's (Noors: *landsdel*, mv. *landsdeler*) van Nôorweegn, in 't nôordn van 't land langst de Nôorsche Zêe. Ze bestoat uut de fylker Troms, Finnmark en Nordland. De grotste stad is Tromsø. Ênigte andere plekkn zyn Bodø, Narvik, Alta, Hammerfest en Kirkenes.

In Nord-Norge weunn circa 463.000 menschn, woaroender nie allêne Noorn, moar ook d' inheemsche Sami-bevolkinge, Nôorsche Finn (Kvenische volkern) en Russische bevolkingsgroepn. De Nôorsche toale domineert in 't grotste dêel van 't gebied.
Oezbekistan

thumb|Ligginge van Oezbekistan in Centroal-Azië
thumb|Detailkoarte
**Oezbekistan**, officieel de **Republiek Oezbekistan** (Oezbeeks: *Oʻzbekiston Respublikasi*) is e land in Centroal-Azië. 

Ofbeeldienge:Emblem of Uzbekistan.svg|Embleem van Oezbekistan
Ofbeeldienge: Flag of Uzbekistan.svg|Vlagge

Oezbekistan grenst an Kazachstan in 't nôordn, Kirgistan in 't nôordôostn, Tadzjikistan in 't zuudôostn, Afghanistan in 't zuudn en Turkmenistan in 't zuudwestn. Den hoofdstad en grotste stad is Tasjkent. 

Oezbekistan makt dêel uut van de Turksche weireld en is lid van d' Organisoasje van Turksche Stoatn. Oezbeeks is de  mêerderheidstoale, binst da Russisch vele gesprookn en verstoan wordt. Tadzjieks is e minderheidstoale. Den islam is de belangrykste religie, woarby dan de mêeste Oezbeekn soennitische moslims zyn. 

## Cultuur
### Weirelderfgoed
In Oezbekistan stoan der vuuf plekkn ip de weirelderfgoedlyste van den UNESCO.
*Itchan Kala, de meurn van Xiva
* Historisch center van Bukhara
*Historisch center van Shahrisabz
*Samarkand
*Westelyke Tiensjan, bergkeetn (gedêeltelk in Kazachstan en Kirgistan)

Ofbeeldienge:KhivaWalls.jpg|De meurn van Xiva
Ofbeeldienge:2012 Bukhara 7515821196.jpg|Bukhara
Ofbeeldienge:Ensemble Dorout Tilovat (Shahrisabz) (6018370667).jpg|Moskee Kok-Gumbaz, Shahrisabz 
Ofbeeldienge:Registan square Samarkand.jpg|Samarkand
Jan Peter Balkenende

thumb|Jan Peter Balkenende (2007)

**Jan Peter Balkenende** (Biezelehe (Kapelle (Zêeland)), 7 meie 1956) is e voormoalige Hollandsche polletieker van de polletieke party CDA. Van 22 juli 2002 tot 14 oktober 2010 wast ie premier (êeste minister) van Holland.

## Externe koppelienge
*  Prof.Dr. J.P. (Jan Peter) Balkenende, Parlement.com
Han Polman

thumb|Han Polman (2014)
 
**Han Polman** (Ootmarsum (Overyssel), 16 januoari 1963) is 'n Hollandsche polletieker van de polletieke party D66. 

Van 1 moarte 2016 toet 15 september 2024 wos't ie Commissoaris van de Keunienk van Zêeland.

E wos lid van de gemêenteroad van Den Haag (1994-2001) en burgemêester van Noordwykerhout (2001-2005) en Bergn ip Zoom (2005-2013).

## Externe koppelienge
*  Drs. J.M.M. (Han) Polman
Tholen (gemêente)

**Tholen** (Zêeuws: *Tole*) is e gemêente in d' Hollandsche provinsje Zêeland. Der weunn oungeveer 27.000 menschn (2023).

De gemêente bestoat uut de (schier)eilandn Sint Philipsland en Tholen. 

't Gemêenthuus is gevestigd in de stad Tholen.

De nôordkant van de gemêente hèt e verbyndyng noa Goeree-Overflakkee en Schouwn-Duyveland, d' ôostkant drie verbyndyngn noa de provinsje Nôord-Broabant en de zuudkant hèt e verbyndyng noa Zuud-Beveland.

De gemêente is vlak en ligt rond de zêespegel.

## Externe koppeliengn
* Plaatsengids
* AlleCijfers

[links|thumb|Platteland ip 't eiland [Tholen (eiland)|Tholen]]
Borsele

**Borsele** (Zêeuws: *Bossele*) is e gemêente in d' Hollandsche provinsje Zêeland ip 't schiereiland Zuud-Beveland. Der weunn oungeveer 23.000 menschn (2023).

't Gemêenthuus is gevestigd in Heinkenszand.

## Externe koppeliengn
* Plaatsengids
* AlleCijfers

links|thumb|Kerncentroale Borssele
Goes

**Goes** (Zêeuws: *Goes / Hoes*) is e stad en gemêente in d' Hollandsche provinsje Zêeland ip 't schiereiland Zuud-Beveland. Der weunn oungeveer 39.000 menschn in de gemêente en oungeveer 30.000 menschn in de stad (2023).

## Externe koppeliengn
* Plaatsengids
* AlleCijfers

links|thumb|Grôte- of Maria Magdalenekerke
Poolcirkel

thumb|De rôo lynn geevn de poolcirkels an
E **poolcirkel** is e geogroafischn term vor 'n imaginaire cirkellyne (brèedtecirkel of parallelle) ip oengeveer 66°33'55" (66,565°) NB of ZB. Der is e nôord- en e zuudpoolcirkel. 

Binn de poolcirkels komt de zunne minimoal êen dag per joar nie ip en goat minimaal êen dag per joar nie oender. 't Antal doagn per joar dat de zunne nie ipkomt of nie oendergoat, wordt grotter noarmoate je vanof de poolcirkels in de richtinge van de pooln goat. Juste ip de geogroafische Nôordpole en de geogroafische Zuudpole goat de zunne binst de pooldag (middernachtzunne) 'n half joar nie oender en je komt binst de poolnacht 'n half joar nie ip.
Trøndelag

thumb| Trøndelag in Nôorweegn
**Trøndelag** (Zuud-Samisch: *Trööndelage*) is e regio en fylke (provinsje) in centroal Nôorweegn. 't Is 't overgangsgebied van 't zuudn noa 't minder bevolkt nôordn van 't land. 't Is e redelyk vlak en vruchtboar gebied. De grotste stad is Trondheim en 't administratief center is Steinkjer.  
left|75px

Van 1814 toet ende 2017 wierd de streke ipgedêeld in twèe aparte provinsjes: Nord-Trøndelag en Sør-Trøndelag. Ip 1 januoari 2018 fusioneerdegn de provinsjes toet de nieuwe provinsje Trøndelag.
## Gemêentn
Trøndelag is ingedêeld in 38 gemêentn:
Kapelle (Holland)

**Kapelle** (Zêeuws: *Kapelle / Kapel'n*) is e dorp en gemêente in d' Hollandsche provinsje Zêeland ip 't schiereiland Zuud-Beveland. Der weunn oungeveer 13.000 menschn in de gemêente en oungeveer 9.000 menschn in 't dorp (2023).

## Bekende Kapellenoars
* Jan Peter Balkenende (Biezelehe), voormoalig êeste minister

## Externe koppeliengn
* Plaatsengids
* AlleCijfers

links|thumb|Onze-Lieve-Vrouwekerke
Ôostkantongs

[thumb|De drie Ôostkantongs:<br>* de [Duutstoalige Gemêenschap: – Eupen (geel boovn) – Sankt Vith (geel oender)* Malmedy (groen)]]
D' **Ôostkantongs**, ook **Ôost-België** of **Eupen-Malmedy** genoemd, zyn de kantongs Eupen, Malmedy en Sankt Vith, die in 't ôostn van de Belgische provinsje Luuk liggn en grenzn an Duutsland. Achter den Êeste Weireldoorloge wierdn ze g'annexeerd deur de Belgische stoat ingevolge 't Verdrag van Versailles in 1919.  

Tusschn 1816 en 1920 bestoend 't gebied uut de districtn: Kreis Eupen en Kreis Malmedy. Kreis Eupen kwam overêen mè 't kantong Eupen van nu, Kreis Malmedy met de kantongs Sankt Vith en Malmedy.

D' Ôostkantongs bestoan uut de Duutstoalige Gemêenschap en de gemêentn Malmedy en Waimes.

## Bestier
Sedert de gemêentelyke herindêlinge van 1976-1977 bestoat 't gebied van d' Ôostkantongs uut 3 kantongs en 11 gemêentn. De gemêentn, met hunder dêelgemêentn en eventuele Fransche of Duutsche noame per kantong zyn:
 
**Kantong Eupen** (Duutstoalige Gemêenschap mè faciliteitn vo Franstoalign)
*Eupen: Eupen en Kettenis
*Kelmis (*La Calamine*): Kelmis, Neu-Moresnet en Hergenrath
*Lontzen: Lontzen, Herbestal en Walhorn
*Raeren: Raeren, Eynatten en Hauset

**Kantong Malmedy** (Fransche Gemêenschap mè faciliteitn vo Duutstoalign)
*Malmedy: Malmedy, Bévercé en Bellevaux-Ligneuville
* Waimes (*Weismes*): Waimes, Faymonville en Robertville

**Kantong Sankt Vith** (Duutstoalige Gemêenschap mè faciliteitn vo Franstoalign)
*Sankt Vith (*Saint-Vith*): Sankt Vith, Crombach, Lommersweiler, Schönberg en Recht
*Bütgenbach (*Butgenbach*): Bütgenbach en Elsenborn
*Büllingen (*Bullange*): Büllingen, Manderfeld en Rocherath
*Amel (*Amblève*): Amel, Heppenbach en Meyerode
*Burg-Reuland: Reuland en Thommen
Auto

thumb|Benz Patent-Motorwagen
thumb|Toyota Corolla, de best verkochtn auto in de weireld
thumb|Lincoln Town Car Limousine
'n **Auto** (uutsproake *otto* of *oto*) is e voertuug met e moteur die ip e boane rydt.

Den êestn auto was de *Benz Patent-Motorwagen*, geproduceerd in 1885 deur Carl Benz.

De Toyota Corolla is de best verkochtn auto ter weireld (2024). 

Vo d' andryvinge wordn hoofdzoakelyk verbrandingsmoteurs  toegepast die dryvn ip de verbrandinge van fossiele brandstoffn, lyk diesel, nafte, LPG/CNG (goaze) en woaterstoffe. Alternatieve aandryvingn zyn d' hybride- en elektrieke andryvinge.

Der zyn verschillige types auto 's, lyk hatchback, coupé, cabriolet, sedan, stationwagen, SUV en MPV.
## Externe koppelienge
* Fédération Internationale de l'Automobile Fia.com
* Automotive Hall of Fame Automotivehalloffame.org
Moerdyk

**Moerdyk** (Nederlands: *Moerdijk*) is e dorp en gemêente in d' Hollandsche provinsje Nôord-Broabant. Der weunn oungeveer 38.000 menschn in de gemêente en oungeveer 1100 in 't dorp (2023).

't Gemêenthuus is gevestigd in Zevenbergn.

## Externe koppeliengn
* Plaatsengids
* AlleCijfers

300px|links|thumb|Industrie en oavn
Alexander De Croo

**Alexander De Croo** (Vilvôorde, 3 november 1975) is e Belgische polletieker vo d'n Open Vld. Tusschn oktober 2020 en februoari 2025 was De Croo premier (êeste minister) van België. Ie wierd ipgevolgd deur Bart De Wever. Van 2012 tot 2020 wast ie federoal minister.

Vanof februoari 2025 ist ie burgemêester van Broakel en bluuft ie ook zeteln in de Koamer van volksvertegenwoordigers.
Vilvôorde

thumb|Liggienge
thumb|Koarte

**Vilvôorde** (Officieel Nederlands: *Vilvoorde*) is e stad en gemêente in de 
provinsje Vlams-Broabant. De gemêente makt dêel uut van de Broabantsche Kouters en de Groene Gordel.

Vilvôorde eit een ippervlakte van 2157 hectoare en telt oungeveer 47.000 inweuners (2023).

## Externe koppelienge
* Gemêente Vilvôorde
Kelmis

**Kelmis** (Frans: *La Calamine*, Woals: *Li Calmene*) is e Duutstoalige gemêente in de Belgische provinsje Luuk in d' Ôostkantongs. De gemêente telt e goeie 11.000 inweuners. Kelmis ligt ip ênigte kilometers ofstand van de Duutsche stad Aken en ook dichte by d' Hollands Limburgsche plekke Voals. 't Grenst an 't drielandnpunt met Holland en Duutsland ip de Voalserberg.

## Dêelgemêentn
* Kelmis
* Neu-Moresnet
* Hergenrath


KelmisView.jpg|Zicht ip Kelmis
Kelmis - Ortsschild.jpg|Twèetoalig noambord in Kelmis
'Echte' drielandenpunt grenspaal - omgeving Vaals (Zuid-Limburg) (21950660541).jpg|Grenspoale van 't drielandnpunt 


## Toale
Neffest 't Duuts, da gebruukt wordt in 't oenderwys en deur de platselyke overheid, sprèekt de platselyke bevolkinge 't regionoal dialect Platdiets, e Limburgs dialect.

De gemêente was êerst officieel Franstoalig, alhoewel dat de grôte mêerderheid van de bevolkinge volgns e toalntellinge Duuts sprak. 't Is moa deur de toalwettn van 1962 da 't e Duutstoalige gemêente kwam, mè faciliteitn vo de Franstoalign. In 1977 volgde de soamnvoeginge mè Hergenrath en Neu-Moresnet, mè 't zelfste toalstatuut.
Jules de Trooz

thumb|Jules de Trooz
**Jules Henri Ghislain Marie de Trooz** (Leuven, 21 februoari 1857 - Brussel, 31 december 1907) was e Belgische polletieker van de Katholieke partië.

Je was de zeune van lutenant-kolonel by de cavalerie Mathieu de Trooz (1812-1869) en Caroline du Chastel de la Howarderie. De Trooz volgde filosofiestudies an de Katholieke Universiteit Leuven en je kwam van 1875 toet 1890 êrevoorzitter van de *Arbeidersverêniginge*. Je trouwde in 1876 met Hélène van Elewyck, van oadellyke ofkomst.

Je was van 1883 toet 1889 provinsjeroadslid van de provinsje Broabant vo de Katholiekn. Van 1889 toet an zyn dôod in 1907 zat 'n vo 't arroendissement Leuven in de Koamer van volksverteegnwoordigers. Je was ook gemêenteroadslid van Leuven van 1895 toet 1899. 
 
De 5dn ogustus 1899 wierd 'n deur keunink Leopold II benoemd toet minister van  Oenderwys en Binnlandsche Zoakn in de regeringe de Smet-De Naeyer II. Je verteegnwoordigde de Belgische regeringe den 1stn december 1899 ip de begroavinge van Guido Gezelle in de Brugsche kathedroale.

De 2de meie 1907 wierd 'n Êeste minister van België toet an zyn oenverwachtn dôod den 31stn december 1907. De 6de januoari 1908 krêegt 'n in Brussel 'n officiële begroavinge in de kathedroale van Sint-Michiel en Sint-Goedele en je wierd begroavn ip 't kerkhof van Heverlee.  
## Êerbetôon
Der zyn verschillige stroatn en pleings noar hem vernoemd:
* in Blanknberge de Jules de Troozloane
* in Brussel de Jules de Trooz-square en de tramhalte Jules De Trooz 
* in Sint-Pieters-Woluwe de Jules de Troozloane 
## Externe koppelinge
* Fiche de Trooz op odis.be.
Sint-Pieters-Woluwe

thumb|Ligginge van Sint-Pieters-Woluwe in 't Brussels Hoofdstedelyk Gewest
**Sint-Pieters-Woluwe** (Frans: *Woluwe-Saint-Pierre*) is e plekke en gemêente in 't Brussels Hoofdstedelyk Gewest met e goeie 42.000 inweuners.
 
Ofbeeldienge:Greater Coat of arms Woluwe-Saint-Pierre.svg|Woapn
Ofbeeldienge:Flag of Sint-Pieters-Woluwe.svg|Vlagge

't Is e residentiële en relatief ryke gemêente. Langst de chique Tervurenloane zyn der   verschillige parkn (lyk 't Woluwepark) en riante villawykn. De wyk Stokkel is e bèetje volkser. 

Sint-Pieters-Woluwe ligt tusschn Sint-Lambrechts-Woluwe en Oudergem. Roend 't bekende Montgomerypleing, woar dan der vele ambassades gevestigd zyn, is ter ook e grenze met Etterbeek. In 't ôostn goat Sint-Pieters-Woluwe over in de Vlamsche  gemêentn Kroainem en Wezembeek-Oppem.
## Beziënsweirdigheedn


Ofbeeldienge:Palais Stoclet, vue ensemble.JPG|Stocletpaleis
Ofbeeldienge: Mais.Comm.W-S-P.01.JPG|Stadhuus
Ofbeeldienge: Belgique - Bruxelles - Maison Gombert - 02.jpg|Huus Gombert (Huib Hoste, 1933).
Stêenbergn

**Stêenbergn** (Nederlands: *Steenbergen*) is e stad en gemêente in d' Hollandsche provinsje Nôord-Broabant. Der weunn oungeveer 25.000 menschn in de gemêente en oungeveer 13.000 menschn in de stad (2023).

## Externe koppeliengn
* Plaatsengids
* AlleCijfers

200px|links|thumb|Oude staduus
Samber

thumb|Loop van de Samber
De **Samber** (Frans: *Sambre*) is e riviere in Nôord-Vrankryk en in de Woaln. 't Is e zyriviere ip de linkeroever van de Moas. 

Z' oentspringt ip Frans groendgebied vlakby Le Nouvion-en-Thiérache (departement Aisne). 't Traject ip Fransche bodem bedroagt 88 km. Jeumont (Noorderdepartement) en Erquelinnes (Henegouwn) zyn de grensgemeentn woar dat de Samber passeert en via Charleroi noa Noamn stroomt woar da z' in de Moas vloeit. Van d' 193 km liggn der 105 ip Woals groendgebied.

De Samber, die zelve over bykan hêel de lengte gekanaliseerd is mè vele sluuzn, wordt deur kanoaln verboendn met de riviere de Oise (Samber-Oisekanoal) en mè Brussel (Kanoal Charleroi-Brussel, die noa 't noordn voortgezet wordt toet de Schelde). 


Lobbes JPG002.jpg|De Samber in Lobbes (Henegouwn)
Namur JPG02.jpg |De Samber in Noamn
Namur JPG7.jpg|Moendienge van de Samber in de Moas
Norrbottens län

thumb|Norrbottens län in Zweedn
**Norrbottens län** (provinsje Norrbotten), is de nôordelykste län (provinsje) van Zweedn en de grotste provinsje van 't land. Ze bestoat sedert 1810. Den hoofdstad is Luleå. 
left|75px

Norrbottens län ligt an de Botnische Golve en grenst an de Zweedsche provinsje Västerbottens län, de Noorsche provinsjes Nordland en Troms en an 't Fins dêel van Lapland. D' ippervlakte bedroagt 98.911 km², wat da 24,1% van de totoale ippervlakte van Zweedn is.  Norrbottens län telde 249.683 inweuners in 2021. 
## Gemêentn
De volgnde gemêentn liggn in Norrbottens län:
Sint-Lambrechts-Woluwe

thumb|Stadhuus
thumb|Ligginge van Sint-Lambrechts-Woluwe in 't Brussels Hoofdstedelyk Gewest
**Sint-Lambrechts-Woluwe** (Frans: *Woluwe-Saint-Lambert*) is e plekke en gemêente in 't Brussels Hoofdstedelyk Gewest. 't Is e residentiële gemêente mè 59.778 inweuners (2023).
 
Ofbeeldienge:Greater coat of arms of Woluwe-Saint-Lambert.svg|Woapn
Ofbeeldienge:Bandera Woluwe St Lambert.svg|Vlagge

De gemêente grenst in 't zuudn an Sint-Pieters-Woluwe, in 't westn an Etterbeek, Schaarbeek en Evere, en in 't noordn en ôostn an de Vlamsche gemêentn Zoavntem en Kroainem.

De plekke is vernoemd noar heur beschermhèilign, Lambertus van Maastricht, en 't riviertje de Woluwe.
## Beziënsweirdigheedn


Ofbeeldienge:Marie la misérable 01.JPG |Gotische bedevoartkapelle van Lenneke Mare 
Ofbeeldienge:Château Malou - Woluwe Saint Lambert - Brussels.jpg| Maloukastêel
Ofbeeldienge:Église Saint-Lambert de Woluwe-Saint-Lambert (DSC 1863).jpg|Neoromoansche Sint-Lambertuskerke, 12de êeuwe 
Ofbeeldienge:Moulin Lindekemale (DSCF3284).jpg|Meuln van Lindekemale, woatermeuln 12de êeuwe
Västerbottens län

thumb|Ligginge van Västerbottens län in Zweedn
**Västerbottens län** (provinsje Västerbotten) is e län (provinsje) in 't nôordn van Zweedn. Den hoofdstad is Umeå.
left|75px

Västerbottens län grenst an de Zweedsche provinsjes Västernorrlands län, Jämtlands län en Norrbottens län, an de Noorsche provinsje Nordland en an de Botnische Golve. D' ippervlakte bedroagt 55.401 km², wat da 13,5% van de totoale ippervlakte van Zweedn is. Doarmee is Västerbottens län de twèede grotste  provinsje van Zweedn achter Norrbottens län. Västerbottens län telt 249.683 inweuners (2023). 
## Gemêentn
In Västerbottens län liggn de volgnde gemêentn:
Lontzen

[thumb|Ligginge van de gemêente Lontzen in de provinsje [Luuk (provinsje)|Luuk in 't arroundissement Verviers
]]
**Lontzen** (Woals: *Lonzene*) is e Duutstoalige plekke en gemêente in de Belgische provinsje Luuk in 't nôordwestn van d' Ôostkantongs. 't Grenst an 't Franstoalig dêel van de Woaln. De gemêente het een ippervlakte van 28,71 km² en telt 6.092 inweuners (2025).

Ofbeeldienge: BE Lontzen COA.svg|Woapnschild
Ofbeeldienge:Flagge Lontzen.svg |Vlagge

Lontzen ligt te nôordn van d' Hoge Veenn en is verboendn met d' ottostrade E40 (Aken-Brussel). De gemêente Lontzen bestoat uut dêelgemêentn die by de gemêentelyke fusie in 1977 t'hopegevoegd zyn.  
## Dêelgemêentn
* Lontzen, mè 't dorp Lontzen-Busch
* Herbesthal
* Walhorn, met Astenet en Rabotrath


Ofbeeldienge:St. Hubertus (Lontzen) 01.jpg|Sint-Hubertuskerke
Ofbeeldienge:Schloss Lontzen, Lontzen (5).JPG|Kastêel van Lontzen
Ofbeeldienge:St. Anna (Lontzen-Busch) 02.jpg|Sint-Annakapelle in Lontzen-Busch

## Polletiek
* Burgemeester: Patrick Thevissen (Energie)
* Bestier: Energie, Spplus
* Zetels: **17** (2024-2030) 
** Energie: 8
** Union: 7
** Ecolo: 1
** Spplus: 1
Ede

**Ede** (Veluws: *Ee*) is e stad en gemêente in d' Hollandsche provinsje Gelderland. 't Is d' vierentwientigste gemêente van 't land. Der weunn oungeveer 122.000 menschn in de gemêente en oungeveer 79.000 in de stad (2023).

Ede ligt ip de Veluwe en in de Gelderse Vallei.

## Plekn
De belangrykste plekn met hunder officiële noame zyn:

## Externe koppeliengn
* Plaatsengids
* AlleCijfers
Raeren

[thumb|Ligginge van de gemêente Raeren in de provinsje [Luuk (provinsje)|Luuk in 't arroundissement Verviers
]]
**Raeren** is e Duutstoalige plekke en gemêente in de Belgische provinsje Luuk in d' Ôostkantongs. De gemêente het een ippervlakte van 72,81 km² en telt e goeie 11.000 inweuners, woarvan den helt de Duutsche nationaliteit hèt. Raern ligt in 't ôostn van de provinsje teegn de Duutsche grenze.
left|75px

## Dêelgemêentn
* Raeren
* Eynatten
* Hauset
## Beziënsweirdigheedn

Ofbeeldienge: Raeren-Sint-Nicolaaskerk (6).JPG|Sint-Nikloaikerke
Ofbeeldienge:RAEREN - Burg Raeren (2).JPG|Kastêel van Raeren
Ofbeeldienge:Raeren-Huis Raeren (5).JPG|Huus Raeren
Ofbeeldienge: Raeren-Knoppenburg (12).JPG|Kastêel Knoppenburg 
Ofbeeldienge:Raeren-Huis Amstenrath (4).JPG| Huus Amstenrath
Ofbeeldienge:Raeren-Eynatten-Eupener Strasse 8 (2).JPG|Huus Trouet, Eynatten
 
## Toale
Neffest 't Duuts, gebruukt in 't oenderwys en deur den overheid, gebruukt de platselyke bevolkinge e Ripuoarisch dialect.
## Polletiek
* Burgemeester: Mario Pitz (CSL)
* Bestier: CSL, Ecolo
* Zetels: **21** (2024-2030) 
** CSL: 9
** Mit Uns: 7
** Ecolo: 3
** Spplus: 2
Malmedy

[thumb|Ligginge van de gemêente Malmedy in de provinsje [Luuk (provinsje)|Luuk in 't arroundissement Verviers
]]
thumb|Koarte van Malmedy
**Malmedy** (Woals: *Måmdiy*) is e stad en gemêente in de Belgische provinsje Luuk in d' Ôostkantongs. 't Is e Franstoalige gemêente mè faciliteitn vo Duutstoalige inweuners. De gemeente het een ippervlakte van 100,37 km² en telt 12.991 inweuners (2025)

Malmedy wapen.svg |Woapnschild
Flag of Malmedy.svg|Vlagge


Malmedy ligt an de soamnvloeiinge van de riviere de Warche en de beke de Warchenne.
thumb|left|Zicht ip Malmedy

## Dêelgemêentn
* Malmedy
* Bévercé
* Bellevaux-Ligneuville

## Beziënsweirdigheedn

Malmedy JPG00.jpg|Kathedroale van Malmedy
0 Malmedy - Place Albert 1er.JPG|Albert I-pleing
Malmedy JPG02.jpg|Oude abdië en oorlogsmonument 
Malmedy-Rathaus-20060903.JPG|Stadhuus

## Polletiek
* Burgemeester: Jean-Paul Bastin (Alternative)
* Bestier: Alternative, Progrès
* Zetels: **23** (2024-2030) 
** Alternative: 11
** ECm: 11
** Progrès: 1
Leopold II van België

thumb|Keunienk Leopold II, ca. 1900
**Leopold II** (Nederlands: Leopold Lodewijk Filips Maria Victor, Frans: Léopold Louis Philippe Marie Victor) (Brussel, 9 april 1835 - Loakn, 17 december 1909) was de twèede keunienk van België van 1865 toet 1909. 

Je was de twèede, moar oudstn overleevnde zeune van Leopold I van België en Louise Marie van Orléans. Je volgde de 17stn december 1865 zyn voader ip en je regeerde 44 joar lank toet an zyn dôod. Je stierf zoender wettige zeuns noa te loatn en je wierd ipgevolgd deur Albert I, de zeune van zyn broere, prins Filips. 
## Trouw
Leopold zyn trouw wierd g'arrangeerd ost 'n 18 joar oud was. Je trouwde den 22stn ogustus 1853 in Brussel met eirtshertoginne Marie Henriëtte van Ôostnryk. Ze was de klêendochter van keizer Leopold II. Ze krêegn vier joengers: 
* Louise (1858-1924)
* Leopold (1859-1869), trôonipvolger, moa je stierf an zyn neegn joar
* Stefanie (1864-1945)
* Clementine (1872-1952)
## Keunienk-Bouwhêre
Leopold gaf ipdracht toet den bouw van e grôot dêel gebouwn, stadsprojectn en oopnboare werkn, surtout in Brussel, Ostende en Antwerpn, woaroender de 
Wellingtonhippodrome, de Keunienklike Galeriën, de Sint-Petrus-en-Pauluskerke en 't Maria Hendrikapark in Ostende; 't Keunienklik Museum vo Middn-Afrika mè 't park in Tervuren; 't Jubelpark met de triomfboge en 't complex, 't Dudenpark in Brussel en de stoasje Antwerpn-Centroal. Deur al die projectn wierd 'n *de Keunienk-Bouwhêre* (*le Roi-Bâtisseur* in 't Frans) genoemd.

Brussels Cinquantenaire R02.jpg | Triomfboge van 't Jubelpark in Brussel
56979 Koninklijke Gaanderijen 2.jpg|Keunienklike Galeriën in Ostende
Oostende Sint-Petrus-en-Pauluskerk R02.jpg|Sint-Petrus-en-Pauluskerke in Ostende
 
## Congo
thumb|150px|Ofgekapte handn in Congo-Vrystoat
Leopold was van 1885 toet 1908 den iprichter en ênigstn eignoare van Congo-Vrystoat, hem toegezeid deur de Kolonioale Conferensje van Berlyn. Je regeerde 't land met hulpe van de Force Publique, e kolonioal leger. Zelve ist 'n nôois ter platse gewist. Je verdiënde e fortune uut 't groendgebiëd, êest met ivoor en doarachter mè rubber deur dwangarbeid van d' inheemsche bevolkienge. Ten tyde van zyn keuniengschap zyn der vele gruweldoadn gepleegd, woaroender dwangarbeid, martelienge, môord, oentvoerienge en ofkappn van handn os 't rubberquotum nie g'hoald wierd.

In 1908 brochten de vele negatieve berichtn, oender druk van internationale groepn, de Belgische regerienge dertoe 't bestier van Congo over te pakkn van Leopold in 't vôorlatste joar van zyn bewiend. De Congo-Vrystoat kwam Belgisch Congo.
Waimes

[thumb|Liggienge van de gemêente Waimes in de provinsje [Luuk (provinsje)|Luuk in 't arroundissement Verviers
]] 
**Waimes** (Duuts: *Weismes*, Woals: *Waime*) is e plekke en gemêente in de Belgische provinsje Luuk in d' Ôostkantongs. 't Is e Franstoalige gemêente mè faciliteitn vo Duutstoalign. De gemêente het een ippervlakte van 97,56 km² en telt 7.560 inweuners (2025).

Waimes wapen.svg|Woapnschild
Flag of Waimes.svg|Vlagge

Waimes ligt ten ôostn van Malmedy. 't Nôordôostn van 't gemêentelik groendgebiëd grenst an Duutsland en bevat e belangryk dêel van d' Hoge Venen. 't Is d' hoogstgeleegn gemêente van België met heuveltoppn van mêer of zeshoenderd meter (Signoal van Botrange 694 m). Deur de gemêente stroomn de riviere d' Amblève (Duuts: Amel) en de riviertjes de Warche en de Warchenne. 
## Dêelgemêentn
* Waimes
* Robertville
* Faymonville
## Beziënsweirdigheedn

Waimes, Hauptstrasse.jpg|Zicht ip Waimes
Waimes, Rathaus.jpg|Stadhuus
Robertville - Château de Reinhardstein.jpg|Kastêel van Reinhardstein in Robertville

## Polletiek
* Burgemeester: Eugène Wansart (Volonté commune) 
* Bestier: Volonté commune
* Zetels: **19** (2024-2030) 
** Volonté commune: 12
** Waimes Avenir: 7
Tienen (Vlams-Broabant)

[thumb|Ligginge in 't [arroundissement Leuvn in de provinsje Vlams-Broabant
]]
thumb|Stadhuus van Tienen
**Tienen** (Frans: *Tirlemont*) is e stad en gemêente in de Belgische provinsje Vlams-Broabant. Met 'n ippervlak van 72,77 km² is Tienen de grotste gemêente van de provinsje. De stad telt ca. 36.300 inweuners (2023).

Ofbeeldienge:Tienen wapen.svg|Woapnschild
Ofbeeldienge:Flag of Tienen.svg|Vlagge

## Dêelgemêentn
Tienen bestoat uut de dêelgemêentn Tienen, Bost, Goetshoven, Hakendover, Kumtich, Oorbeek, Oplinter, Sint-Margriete-Houtem en Vissenaken.

Tienen ligt an de riviere de Grôte Gete. De stad grenst an de gemêentn Glabbeek, Kortenaken, Linter, Landen, Hélécine  (in de provinsje Woals-Broabant), Hoegaarden, Boutersem en Lubbeek.

Tienen is 'n industriestad. De belangrykste industrië is de Tiensche Sukerraffinoaderië, ipgericht in 1836, woar da suker geproduceerd wordt uut sukerbêetn.

## Beziënsweirdigheedn

Ofbeeldienge:Tienen Sint-Germanuskerk 2.jpg|Sint-Germanuskerke
Ofbeeldienge:42839 OLV ten Poelkerk Tienen.jpg|Onze-Lieve-Vrouwe-Ten Poelkerke
Ofbeeldienge:Tienen Paterskerk.JPG| Ruïne van de Poaterskerke in 't Begynhof 

## Polletiek
*Burgemeester: Jonathan Holslag (Durf Tienen)
*Bestier: Durf Tienen, Tienen Anders, N-VA Plus
*Zetels: 33 (2024-2030)
**Durf Tienen: 13 
**CD&V/Tienen VRT!: 7
**Tienen Anders: 5
**Vlaams Belang: 4
**N-VA Plus: 3
**Open Vld: 1
Sankt Vith

thumb|Zicht ip Sankt Vith
[thumb|Liggienge van de gemêente Sankt Vith in de provinsje [Luuk (provinsje)|Luuk in 't arroundissement Verviers
]]
thumb|Koarte van Sankt Vith
**Sankt Vith** (Frans: *Saint-Vith*; Luxemburgs: *Sankt-Väit*, Woals: *Sint-Vit*) is e Duutstoalige stad en gemêente in de Belgische provinsje Luuk in d' Ôostkantongs.


BE Sankt Vith COA.svg|Woapnschild
Flagge Sankt Vith.svg|Vlagge


De gemêente hèt 'n ippervlak van 147.15 km² met e goeie 10.000 inweuners en ligt in 't zuudn van de Duutstoalige Gemêenschap.

## Dêelgemêentn
* Sankt Vith
* Schönberg
* Lommersweiler
* Crombach
* Recht

## Beziënsweirdigheedn

0 Saint-Vith - église Saint-Guy (1).jpg|Sint-Vituskerke
Sankt-Vith-Büchelturm (5).jpg|Büchelturm, restant van de stadsmeur
Wallerode-Schloss Wallerode (14).jpg|Kastêel van Wallerode (Recht)

## Polletiek
* Burgemeester: Werner Henkes (Gemeinsam)
* Bestier: Gemeinsam, Jetzt
* Zetels: **21** (2024-2030) 
** Gemeinsam: 10
** NBA Grommes: 9
** Jetzt: 2
Monsterole

**Monsterole** (Frans: *Montreuil-sur-Mer*, toet 31 december 2022 geweune *Montreuil* genoemd) is e gemêente in 't nôordn van Vrankryk in 't departement Nauw van Kales (Pas-de-Calais). Montreuil is surtout bekend vo zyn vestiengswerkn uut de 13ste en 16ste êeuwe.

Monsterole ligt an de riviere de Kwinte (Canche), nie verre van Stoapel (Étaples), 41 km te zuudn van Bonen (Boulogne-sur-Mer), 48 km te nôordn van Abbekerke (Abbeville), 85 km te westn van Atrecht (Arras) en 222 km te nôordn van Parys.
thumb|left|Riviere de Kwinte (Canche) 

## Beziënsweirdigheedn

Saint-saulve ouest.jpg|Kerke Saint-saulve
Montreuil-sur-Mer et sa citadelle.jpg|Citadelle
Montreuil-Sur-Mer mairie 2499.JPG|Gemêenthuus 
Montreuil theatre.jpg |Theoater
Le Touquet-Paris-Plage

**Le Touquet-Paris-Plage**, ook geweune **Le Touquet** genoemd, Vlams: * 't Hoeksje*, is e gemêente in 't nôordn van Vrankryk in 't departement Nauw van Kales (Pas-de-Calais).

De kustplekke hèt 'n ippervlak van 15,3 km² en ligt an d' Opoalkust, te zuudn van Bonen (Boulogne-sur-Mer), an 't Kanoal en an de moendienge van de riviere de Kwinte (Canche). Der weunn 4.226 menschn,  moar in de zomer krygn ze wel toet 250.000 bezoekers.

## Beziënsweirdigheedn

Le Touquet-Paris-Plage - Dunes au nord de la plage (2).JPG|Duunn en dyk
Le Touquet - Le Palais de l'Europe.jpg|Casino du Palais,  Palais de l'Europe
Église Sainte-Jeanne-d'Arc (Le Touquet-Paris-Plage).jpg|Kerke Sainte-Jeanne-d'Arc
PSCRW 8317tonemapped.jpg|Duunn, strange en zêe
Halderberge

**Halderberge** is e gemêente in d' Hollandsche provinsje Nôord-Broabant. Der weunn oungeveer 31.000 menschn (2023). De gemêente is 't resultoat van e fusie van de gemêentn Oud en Nieuw Gastel, Hoevn en Oudnbosch in 1997.

't Gemêenthuus is gevestigd in Oudnbosch.

## Externe koppeliengn
* Plaatsengids
* AlleCijfers

300px|links|thumb|Basiliek in Oudnbosch
Büllingen

[thumb|Ligginge van de gemêente Büllingen in de provinsje [Luuk (provinsje)|Luuk in 't arroundissement Verviers
]]
**Büllingen** (Frans: *Bullange*, Woals: *Bolindje*) is e plekke en gemêente in de Belgische provinsje Luuk in de Duutstoalige Gemêenschap van d' Ôostkantongs. 't Is met 150,49&nbsp;km² de gemêente met de grotste ippervlakte van de provinsje en de mêest ôostelike gemêente van 't land. Der weunn 5.533 menschn (2025). 
left|75px

## Dêelgemêentn
* Büllingen (Honsfeld, Hünningen en Mürringen)
* Rocherath (Krinkelt en Wirtzfeld)
* Manderfeld (Afst, Allmuthen, Berterath, Buchholz, Hasenvenn, Hergersberg, Holzheim, Hüllscheid, Igelmonderhof, Igelmondermühle, Kehr, Krewinkel, Lanzerath, Losheimergraben, Merlscheid en Weckerath)

## Beziënsweirdigheedn

RathausBüllingen.jpg|Gemêenthuus
Büllingen, St. Eligius, 2011-09 CN-02.jpg|Sint-Eligiuskerke
St. Josef (Hünningen) 02.jpg|Sint-Jozefskerke in Hünningen 

## Polletiek
* Burgemeester: Rainer Stoffels (DNA)
* Bestier: DNA
* Zetels: **17** (2024-2030)
** DNA: 11
** MIG: 6
Amel

*Amel (plekke) (Amblève in 't Frans), e Duutstoalige plekke en gemêente in de provinsje Luuk (België)
*Amel (riviere) (Amblève in 't Frans), e riviere in 't ôostn van België in de provinsje Luuk
Amblève

thumb|Loop van d' Amblève
D' **Amblève** (Duuts: *Amel*) is e riviere in de Belgische provinsje Luuk. 't Is e zyriviere ip de rechteroever van d' Ourthe, in 't stroomgebiëd van de Moas. De Fransche en Duutsche noame wordn alle tweie gebruukt, zowel vo de riviere of vo de gemêente in de Duutstoalige  Gemêenschap. De riviere stroomt deur de gemêentn Büllingen, Amel, Weismes, Malmedy, Stavelot, Stoumont, Aywaille en Comblain-au-Pont.

D' Amblève oentspriengt in d' Ardenn tusschn Hepscheid (gemêente Amel) en Honsfeld (gemêente Büllingen), ip de grenze van 't nateurpark Hoge Veenn - Eifel, ip 'n hoogte van à peu près 600 meter. De moendienge van d' Amblève in d' Ourthe, die were uutmoendt in de Moas, is by Comblain-au-Pont  ip 120 meter hoogte. 

D' Amblève is surtout bekend omwille van de Woatervalln van Coo.


20110925 coo01.jpg|De Woatervalln van Coo in Stavelot
20110525 remouchamps25.jpg|D' Amblève in Remouchamps (Aywaille)
Aywaille JPG01.jpg|Brugge over d' Amblève in Aywaille
Comblain-au-Pont, zicht op l'Amblève IMG 9770 2019-06-02 15.01.jpg| Comblain-au-Pont
Ardenn

thumb|De Semois by Frahan
thumb|Liggienge van d' Ardenn in België
D' **Ardenn** (Frans in België: *Ardenne*, in Vrankryk: *Ardennes,* Woals: *Årdene*, Luxemburgs: *Ardennen*) vormn e middelhoog gebergte mè vele busschn in België (de Woaln), Luxemburg en e klêen dêel in Vrankryk en Duutsland.

De grenzn van d' Ardenn wordn min of mêer gevormd deur de riviere de Vesder en 't derboovn geleegen Land van Herve in 't nôordn en de riviere de Semois en 't deroender geleegn Belgisch-Lotharingen (ook wel Gaume genoemd) in 't zuudn. De westgrenze betreft de Fagne en de Famenne en d' ôostgrenze den Eifel. 

Den hoogstn berg is 't Signoal van Botrange (694 meter) in d' Hoge Veenn. Doar achter komt de Baraque Michel van 681 meter en de Baraque de Fraiture (651 meter) in 't nôordn van de provinsje Luxemburg. 

Vele klêene riviern oentspriengn in d' Ardenn, lik de Lesse, d' Amblève, d' Ourthe en de Semois.
Amel (plekke)

thumb|Zicht ip Amel
**Amel** (Frans: *Amblève*) is e plekke en gemêente in de Belgische provinsje Luuk in de Duutstoalige Gemêenschap in d' Ôostkantongs. 
left|75px

[thumb|Ligginge van de gemêente Amel in de provinsje [Luuk (provinsje)|Luuk in 't arroundissement Verviers
]]

Amel ligt in de Belgischn Eifel, an de boovnloop van de gelyknoamige riviere Amel, Amblève in 't Frans. De gemêente hèt e totoale ippervlakte van 125,72 km², woarvan dat den helt bebust is. In 't nôordwestn grenst Amel an de Franstoalige gemêentn Waimes (Duuts: Weimes) en Malmedy en 't is t'hope mè Lontzen êen van de twèe Duutstoalige gemêentn in België die nie grenzn an Duutsland. De gemêente telde 5.605 inweuners in 2025. 

## Dêelgemêentn
* Amel
* Heppenbach 
* Meyerode
Andere plekkn zyn: Born, Deidenberg, Eibertingen, Halenfeld, Hepscheid, Herresbach, Iveldingen, Medell,  Mirfeld, Möderscheid, Montenau, Schoppen, Valender, Wallerode en Wereth.

## Beziënsweirdigheedn

AmelKircheWetterhahn14 38h.JPG|Sint-Hubertuskerke
Amel-Marktkreuz bei Kirche St. Hubertus (2).jpg|Marktkruus by de kerke
Amel-Antoniushäuschen (3).jpg|Antoniushuzetje, vroegere kapelle
Amel-Grawet Kreuz (3).jpg|Grawetkruus, memorial

## Polletiek
* Burgemeester: Erik Wiesemes (GI Amel 2025-2030)
* Bestier: GI Amel 2025-2030
* Zetels: 17
** GI Amel 2025-2030: 17
Hoge Veenn

thumb|Typisch landschap van d' Hoge Veenn in Ôost-België, dichte by de Duutsche grenze
thumb|Liggienge van d' Hoge Veenn
D' **Hoge Veenn** (Frans: *Hautes Fagnes*; Duuts: *Hohes Venn*) zyn 'n oenderdêel van 't Nateurpark Hoge Veenn-Eifel. D' Hoge Veenn lign ip 'n hoogvlakte, grôotndêels in d' Ardenn en vor e kleinder dêel in den Eifel. 't Gebied ligt in de Woaln in ôostelik België (provinsje Luuk) en e stiksje in Duutsland. 't Gehêel besloat à peu près 4.500 ha. 

De streke bestoat vor e grôot dêel uut vegetoasjes met hoogveen. Da zyn zeure, natte habitats die oarm zyn an mineroale zoutn, mè flora en fauna die angepast zyn an zukke extreme omstandigheedn. In 1957 wierd 't stoatsnateurreservoat Hoge Veenn (*réserve naturelle des Hautes Fagnes/Naturreservat Hohes Venn*) ipgericht. 

D' Hoge Veenn wordn begrensd deur Eupen in 't nôordn, Monschau in 't ôostn, Malmedy in 't zuudn en Spa in 't westn. 't Grotste dêel ligt in België in d' Ôostkantongs. 't Is 't hoogst geleegn gebiëd van België mè topn juste oender de 700 meter, woaroender ook 't hoogste punt van 't land, 't Signoal van Botrange (694 m). De riviertjes Roer, Vesder, Gileppe en Helle oentspriengn in d' Hoge Veenn.

Ip d' Hoge Veenn valt de mêeste neerslag van hêel België, gemiddeld 1400 toet 1500 millimeter per joar.
Warche

thumb|De Warche in Malmedy
De **Warche** is e riviere in België, in de provinsje Luuk. 't Is e zyriviere ip de rechteroever van d' Amblève en dus oenderdêel van 't stroomgebiëd van de Moas.

De Warche oentspriengt in Büllingen en moendt uut in d' Amblève by 't gehucht Warche in de dêelgemêente Bellevaux-Ligneuville van de gemêente Malmedy. De stroom lopt in westelike richtienge deur 't plateau van d' Hoge Veenn.  Ip de riviere wierd 't stuwmeer van Bütgenbach en van Robertville gebouwd.


Staumauer Butgenbach 02.JPG|Stuwmeer van Bütgenbach
Barrage de Robertville 01.JPG |Stuwmeer van Robertville


De belangrykste zyriviern van de Warche zyn:
* De Holzwarche
* De Bayehon
* De Trôs Marets
* De Warchenne
Enschede

**Enschede** (Twents: *Eanske*) is e stad en gemêente in d' Hollandsche provinsje Overyssel. 't Ligt in Twente en es de vuuftiende gemêente van Nederland en de grotste stee in de provinsje. Der weunn oungeveer 161.000 menschn (2023).

## Bekende Enschedeërs
* Pieter Omtzigt, polletieker
* Willem Wilmink, dichter en schryver

## Externe koppeliengn
* Plaatsengids
* AlleCijfers
Stoapel (Nauw van Kales)

**Stoapel** (Frans: *Étaples* of  somtyds *Étaples-sur-Mer*) is e gemêente in 't nôordn van Vrankryk in 't departement Nauw van Kales (Pas-de-Calais) an d' Opoalkust. 't Ligt ip de rechteroever van de Kwinte (Canche), die uutmoendt in 't Kanoal. De gemêente hèt e visschershoavn en e jachthoavn.
## Noame
De noame van de plekke is van Oudnederlandsche ofstammienge. D' oudste overgeleverde vermeldienge is *Stapulas* uut 't joar 1029. 't Komt van 't Latyn *stapula* (gelatiniseerde vorm van 't Oudnederlands stapal) wat da *stoapelplekke* wil zeggn. De Fransche noame van nu, *Étaples*, is e fonetische vertoalienge dervan.
## Beziënsweirdigheedn

Ètaples - Mairie.jpg|Stadhuus van Stoapel
Étaples - Port - 2.JPG|Hoavn van Stoapel
Etaples-cimetiere.JPG|Iengels kerkhof van Stoapel
Hesdin

thumb|Stadhuus en belfort
**Hesdin** (Nederlands: *Heusdin* of *Heusden*) is e gemêente in 't Frans departement Pas-de-Calais (regio Hauts-de-France) en telt  roend de 2178 inweuners (2012). De plekke makt dêel uut van 't arroendissement Montreuil en 't ligt in 't bekkn gevormd deur de riviern de Kwinte (Canche) en de Ternoise.

Hesdin wierd in 1554 door Keizer Karel V gebouwd an d' oevers van de Canche, achter dat ie 't 6 km verderip geleegn Vieil-Hesdin (Oud-Heusdn) en zyn kastêel in 1553 ad verwoest.

D'ippervlakte van Hesdin bedroagt 0,9 km². De bevolkiengsdichtheid is 2.395,8 inweuners per km².

In de gemêente Hesdin ligt er e stoasje an de spoorweglyne die Arras en Boulogne verbiendt me mekoar.

D'oenderstoande koarte toogt woar dat Hesdin geleegn is me de belangrykste infrastructeure en d'angrenznde gemêentes.



## Geboorn in Hesdin
* Valeran de Héman (1584-1641), orgelbouwer die oender meir werkte an d'orgels van de Notre-Dame van Parys en van de kathedroale van Rouen en van Bordeaux. Ot ie em stierf wierd ie em ipgevolgd deur zyn 3 koozns.
* Joannes Loisel (1607-1660), kanunnik in Antwerpn en Ninove, koormêester en componist van oender mêer Latynsche en Nederlandsche kerstliedern, die in 't joar 1651 uutgebrocht wierdn oender de latynsche noame cantiones natalitae.
* Antoine François Prévost (1697-1763), gêestelikn, skryvr en journalist. Ie èt oender mêer 't boek Manon Lescat geskreevn.
* Charles Blondin (1824-1897), geboorn oendr de noame Jean François Gravelet. Em was koorddansr en je stak in 't joar 1859 ols êerstn de Niagara woatervaln over.
* Henri Le Fauconnier (1881-1946), kunstenoare.
* François Dalle (1918-2005), zoakeman, makte van 't in tyde kleêne L'Oréal de numero 1 van de cosmeticaproducentn.
Schiedam

**Schiedam** is e stad en gemêente in d' Hollandsche provinsje Zuud-Holland. In de stad is ook 't gemêenthuus gevestigd. Der weunn oungeveer 81.000 menschn (2023).

## Externe koppeliengn
* Plaatsengids
* AlleCijfers
Kwinte

[thumb|De Kwinte in [Monsterole]]
thumb|Riviere de Kwinte (Canche)
De **Kwinte** (Frans: *Canche*) is 'n 100 km lange riviere in 't nôordn van Vrankryk, departement Nauw van Kales (Pas-de-Calais). Z' oentspringt in Gouy-en-Ternois en lopt via Frévent, Hesdin, Monsterole  (Montreuil-sur-Mer) en moendt uut tusschn Stoapel (Étaples) en Le Touquet-Paris-Plage in 't Kanoal.

't Moendiengsgebiëd en de Boaie van de Kwinte moakn sedert 2011 dêel uut van e maritiem nateurpark in Vrankryk, genoamd *Parc naturel marin des estuaires picards et de la mer d'Opale*. 

De vornoamste zyriviern van de Kwinte zyn de Ternoise, de Planquette, de Créquoise, de Bras de Bronne, de Course, de Dordogne (nie te missn met de riviere de Dordogne), de Huitrepin en de Grande Tringue.

't Stroomgebiëd besloat 1274 km² en omvat 203 gemêentn. De volgnde gemêentn dankn hunder noame an de riviere: Boubers-sur-Canche, Bouret-sur-Canche, Conchy-sur-Canche, Ligny-sur-Canche, Magnicourt-sur-Canche, Monchel-sur-Canche en Rebreuve-sur-Canche.
Burg-Reuland

thumb|Zicht ip Reuland
**Burg-Reuland**, genoemd noa 't kastêel Burcht Reuland, is de mêest zudelike gemêente van de Duutstoalige Gemêenschap in België. 't Ligt in 't uterste zuudôostn van de provinsje Luuk in de Belgischn Eifel, te zuudn van Sankt Vith.
 
BE Burg-Reuland COA.svg|Woapnschild
Flagge Burg-Reuland.svg|Vlagge

De gemêente het een ippervlakte van 109,84 km² en telt 3.962 inweuners (2025). In 't zudelikste punt van de gemêente ligt 't drielandnpunt van België, Duutsland en 't Grôothertogdom Luxemburg.
[thumb|Ligginge van de gemêente Burg-Reuland in de provinsje [Luuk (provinsje)|Luuk in 't arroundissement Verviers
]]

## Dêelgemêentn
* Thommen
* Reuland 
Andere plekn zyn: Aldringen, Alster, Auel, Bracht, Braunlauf, Diepert, Dürler, Espeler, Grüfflingen, Koller, Lascheid, Lengeler, Maldingen, Malscheid, Maspelt, Oberhausen, Oudler, Ouren, Richtenberg, Steffeshausen, Stoubach, Weidig, Weisten en Weweler.

## Beziënsweirdigheedn

Vennbahn-reuland.jpg|Kastêel Burg Reuland
St. Stephanus (Burg-Reuland) 02.jpg|Sint-Stephanuskerke in Reuland
Burg-Reuland-Kerk van Thommen.JPG|Sint-Remacluskerke in Thommen

## Polletiek
* Burgemeester: Alain Stellmann (AG)
* Bestier: AG
* Zetels: **13** (2024-2030) 
** AG: 10
** BS+: 3
Joop Donkervoort

**Joop Donkervoort** (22 ogustus 1949) is en Hollandschn oundernemer en den iprichter van Donkervoort Automobielen.

## Externe koppeliengn
* TopGear
Joe Biden

thumb|Joe Biden (2021)

**Joseph Robinette (Joe) Biden jr.** (Scranton (Pennsylvania), 20 november 1942) is een Amerikoanschen polletieker. En is lid van de Democroatische Party. Ie was van 20 januoari 2021 tout 20 januoari 2025 de 46e president van de Verênigde Stoat'n. In 2021 et 'n Donald Trump upevolgd en in 2025 ist ie upevolgd deur Donald Trump.

Biden was van 1973 tout 2009 senateur noamens Delaware en van 2009 tout 2017 vice-president onder Barack Obama.

## Externe koppeliengn
* Joe Biden, Britannica
Kollafjörður (Faxaflói)

thumb|Koarte van de streke
De **Kollafjörður** is e fjord in Ysland, geleegn in 't zuudwestn van 't land, ten nôordn van den hoofdstad Reykjavík. An de nôordkant wordt de fjord begrensd deur de bergkeetn Esja. Ze ligt roend de gemêenten Reykjavíkurborg in 't nôorden, ôosten en zuudn en Mosfellsbær in 't zuudôostn. 't Is êen van de fjordn van de Faxaflói, de grôte boaie in 't zuudwestn van Ysland. Angrenznde fjordn zyn de Hvalfjörður in 't nôordn en de Skerjafjörður in 't zuudn.

In de  Kollafjörður lign ênigte eilandn die vroeger beweund woarn, moa nu verloatn zyn. D' eilandjes zyn Akurey, Engey, Viðey, Þerney en Lundey. De riviere Elliðaár endigt in de Kollafjörður. 

In 't nôordwestn van Ysland zyn der nog twèe andere fjordn met de zelfste noame Kollafjörður.
[thumb|left|500px|Zicht ip de Kollafjörður vanof den [Esja mè Reykjavík in de verte]]
Kollafjörður

* Kollafjörður (Breiðafjörður), e fjord in 't nôordwestn van Ysland in de grôte fjord Breiðafjörður
* Kollafjörður (Faxaflói),  e fjord in 't zuudwestn van Ysland in de boaie Faxaflói 
* Kollafjörður (Húnaflói), e fjord in 't nôordn van Ysland in de boaie Húnaflói
Snæfellsnes

thumb|Liggienge van 't schiereiland Snæfellsnes in Ysland
thumb|Detailkoarte
**Snæfellsnes** is e schiereiland van Ysland tusschn de boaie Faxaflói in 't zuudn, en de fjord Breiðafjörður in 't nôorden. In ôost-westelike richtienge lopt er e bergkeetn over hêel de lengte, en 't hoogste punt dervan is de 1446 meter hoge Snæfellsjökull, e vulkoan woar dat er e gletsjer (jökull) ip ligt.  

Ip Snæfellsnes zyn der vele sôortn landschapn te viendn, lik vulkoann, lavaveldn, klifn, grotn, woatervaln, meern, warme en koude woaterbronn enz. E specialiteit is dat er mêerdere bronn zyn woar dat er echt borrelnd koolzeurhoudnd mineroalwoater noar omhoge komt. 

Ênigte dorpn en klêene stadjes an de nôordkant van Snæfellsnes zyn Rif, Ólafsvík, Grundarfjörður en Stykkishólmur. An de zuudkust lign de pleksjes Arnarstapi en Hellnar. In 't westn lign Dritvík en Beruvík, twèe vroegere visscherspleksjes die nu verloatn zyn.

By Hellissandur (vlak by Rif) stoat d' hoogste construucsje van West-Europa, de zendmast van 't Zendstasjong Gufuskálar. 

Snæfellsjökull in the Morning (7622876302).jpg|Snæfellsjökull
Gatklettur.JPG| Gatklettur by Arnarstapi
View from sea.jpg|Grundarfjörður
Reykjanes

thumb|Liggienge van 't schiereiland Reykjanes in Ysland
thumb|Detailkoarte
**Reykjanes** (of **Reykjanesskagi**) is e schiereiland in 't zuudwestn van Ysland, te zuudn van den hoofdstad Reykjavík, en 't omvat vo 't grotste dêel de regio Suðurnes. 

Der is e geothermische elektriekcentroale in Svartsengi woar da 't bekend kuuroord en warmwoaterbad Blue Lagoon, of in 't Yslands Bláa Lónið, an verboendn is. 

Ênigte dorpn in Reykjanes zyn Grindavík, Hafnir, Sandgerði, Garður, Njarðvík, Vogar en 't stadje Keflavík, woar dat er e vliegpling is. 

Dweis deur 't schiereiland lopt d' *Álfagjá*,  e zes meter diepe riftvalleie (e valleie oentstoan deur e breuklyne of rift), die den overgank vormt tusschn d' Eurazioatische en de Nôord-Amerikoansche Ploate. In 2002 ist er e brugge over gebouwd die vernoemd is noa Leif Eriksson.
 
Ip Reykjanes ligt vôorts ook de Þríhnúkagígur, e sloapnde vulkoan woarvan dat de magmakoamer toegankelik is, en 't meer Kleifarvatn.

In 2021 wast er e vulkoanische uutbarstienge in en by 't dal Geldingadalir an de voët van de vulkoan Fagradalsfjall. Doavôorn wast er al 800 joar gèen vulkoanuutbarstienge mè gewèest in Reykjanes. Sedert 2007 wordt 't gebiëd actiever. 

Iceland (3), Reykjanes peninsula.JPG|'t Schiereiland bestoat vor e grôot dêel uut lavaveldn, woardeure dat er wèinig vegetoasje is
Reykjanesvirkjun.JPG|Reykjanesvirkjun, geothermische elektriekcentroale
Blue Lagoon-1-.JPG| Blue Lagoon